ครบรอบ 1 ปี 'เบร็กซิต' เดินหน้าหรืออยู่กับที่? - FINNOMENA
เมื่อวันที่ 26 มีนาคม ที่ผ่านมา ถือเป็นวันครบรอบ 1 ปี ที่อังกฤษขอแยกตัวออกจากยูโรโซน โดยที่ผ่านมานั้นเกิดการเจรจากันหลายรอบเพื่อหา "กรอบ" ที่ชัดเจนของสิ่งที่จะเกิดขึ้นในอีก 365 วัน
5 เม.ย. 2561

เมื่อวันที่ 26 มีนาคม ที่ผ่านมา ถือเป็นวันครบรอบ 1 ปี ที่อังกฤษขอแยกตัวออกจากยูโรโซน โดยที่ผ่านมานั้นเกิดการเจรจากันหลายรอบเพื่อหา “กรอบ” ที่ชัดเจนของสิ่งที่จะเกิดขึ้นในอีก 365 วัน
แต่จนถึงขณะนี้ แทนที่ทุกอย่างจะชัดเจนขึ้น กลับเป็นไปในทางตรงกันข้าม ยิ่งไม่แน่นอนและสับสนมากยิ่งขึ้น จนแทบเรียกได้ว่าเป็นภาวะโกลาหล
โดยสิ่งเดียวที่อังกฤษกับอียูตกลงกันได้ชัดเจน นั่นคือ การยินยอมให้มีช่วง “เปลี่ยนผ่าน” แต่ก็ยังมิได้ระบุเวลาชัดเจน หมายความว่าเบร็กซิตอาจชะลอช้าไปอีกนิด ไปจนถึงเดือนธันวาคมปี 2020 เพื่อต่อเวลาให้ทีมเจรจาของอังกฤษ
ทั้งนี้ตามข้อกำหนดของอียู อังกฤษยังมีเวลาเหลืออีก 1 ปี และหากทั้ง 2 ฝ่ายตกลงกันเรื่องระยะเปลี่ยนผ่านได้ ก็จะมีเวลาเพิ่มรวมเป็น 3 ปี เพื่อเจรจาให้บรรลุผลถึงความตกลงการค้าระหว่างกัน
ซึ่งหากตกลงกันยังไม่ได้อาจส่งผลให้เกิดการสูญเสียต่อการส่งออกสินค้าของชาติสมาชิกอียู 27 ประเทศ ราว 43,000 ล้านดอลลาร์ และจะก่อให้เกิดผลเสียต่อการส่งออกของอังกฤษอีกราว 37,400 ล้านดอลลาร์
ทั้งนี้ปัญหาจริงๆที่เกิดขึ้นคือ อังกฤษเองยังไม่สามารถกำหนดชัดเจนได้ในแต่ละเรื่อง แต่ละประเด็น ว่าตนเองต้องการอะไร และคาดหวังว่าจะบรรลุถึงผลลัพธ์อะไร?
ที่มา : https://www.prachachat.net/world-news/news-140168
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: